stanford-oval/wikipedia huggingface dataset:
וייפ

.
דוגמאות למעברי וייפ שונים
מעבר וייפ (Wipe) בקולנוע הוא סוג של מעבר בין סצנות בו שוט אחד מחליף שוט אחר על ידי תנועה מצד אחד של המסך לצד השני או בעזרת צורה מיוחדת. כאשר הוייפ נע משני קצוות מנוגדים של המסך לכיוון המרכז או להפך, הוא מכונה "וייפ דלת האסם" (barn door wipe), בשל דמיונו לפתיחת או סגירת זוג דלתות.
להלן כמה סגנונות ספציפיים של וייפים:
וייפ איריס (Iris Wipe): וייפ שלוקח את הצורה של מעגל שמתרחב או מצטמצם. הוא נפוץ בסרטים קצרים מונפשים כמו סדרות ה-Looney Tunes וה-Merrie Melodies, כדי לסמן את סיום הסיפור. הוייפ יכול להיות ממוקד בנקודה מסוימת ומשמש כ"בדיחה אחרונה" או קריצה לדמות.
וייפ כוכב (Star Wipe): וייפ שלוקח את הצורה של כוכב שמתרחב או מצטמצם ומשמש להענקת תחושה של "ערך מוסף". דוגמה לכך ניתן לראות בסדרת הפתיחה של Guiding Light משנות ה-80.
וייפ לב (Heart Wipe): וייפ שלוקח את הצורה של לב שמתרחב או מצטמצם ומשמש להענקת תחושה של "אהבה" או "חברות". הוא עדיין בשימוש בווידאו של חתונות, סיום לימודים ובר מצווה.
וייפ מטריצה (Matrix Wipe): מעבר מדוגם בין שני תמונות. הוייפ יכול להיות במגוון דפוסים כמו רשת, כוכבים וכו'.
וייפ שעון (Clock Wipe): וייפ שמסובב רדיוס סביב נקודת המרכז של המסך כדי לחשוף את השוט הבא, כמו מחוגי שעון אנלוגי. הוא משמש לרוב לציון מעבר זמן בין שוטים.
השימוש הנפוץ ביותר באפקט הוייפ הוא הוייפ הבלתי נראה, בו מצלמה עוקבת אחרי אדם לחדר אחר על ידי מעקב מקביל לשחקן. כאשר הקיר עובר מול המצלמה, העורך יכול להשתמש בוייפ כדי לבחור כל שוט תואם של אותה סצנה. וייפים כאלה יכולים להיות בלתי נראים בסרט המוגמר.
דוגמה טובה לוייפ כזה ניתן לראות בסרט "Das Boot" כאשר הבמאי וולפגנג פיטרסן משתמש בו כדי לעבור בין שני מתחמי U-boat תפוסים, למרות שהיה להם רק U-boat אחד לצילום.
מעברי וייפ מאוד יעילים (ויקרים) שימשו בסרט הקצר בעל התקציב הנמוך של לורל והארדי "Thicker than Water". בכל שינוי סצנה בסרט, לורל או הארדי תופסים וילון או חפץ אחר בקצה המסך ומזיזים אותו על פני המסך. הפריימים הפותחים של הסצנה הבאה הודפסו אופטית על החפץ, כך שכאשר החפץ מכסה את כל המסך, הסרט "וייפ" את השוט הקודם והתחיל את השוט הבא.
הדוגמה המוקדמת ביותר לוייפ הידוע היא הסרט של ג'ורג' אלברט סמית' "Mary Jane's Mishap" משנת 1903.
ג'ורג' לוקאס השתמש במעבריות וייפ בצורה נרחבת בסרטי "מלחמת הכוכבים" שלו, בהשראת שימוש דומה של וייפים על ידי אקירה קורוסאווה.
מאז לפחות שנות ה-80, שעשועון הטלוויזיה האמריקאי "The Price is Right" עשה שימוש נרחב בוייפים, לרוב מעבר בין המתמודדים לפרסים. בשנות ה-80 המוקדמות עד האמצעיות, וייפ איריס שומש פעמיים במהלך הפתיחה, עובר מהשוט של כניסת המנחה לשוט של המצלמה שיורדת מהאורות באולפן, ומשם לשוט של המנחה. בסביבות 1987, זה השתנה לוייפ כוכב, שנשאר בשימוש עד 2010.
הערות שוליים

↑  Geduld, Harry M.; Gottesman, Ronald (1973). An Illustrated Glossary of Film Terms (באנגלית). Holt, Rinehart and Winston. p. 175. ISBN 978-0-03-086720-0.
חוג הגדי

ערך זה עוסק בקו רוחב. אם התכוונתם לספר מאת הנרי מילר, ראו .
מפת עולם המציגה את חוג הגדי
חוג הגדי הוא אחד מחמשת קווי הרוחב העיקריים המחלקים את כדור הארץ. קו רוחב זה נמצא ב־"22 '26 23° דרום, והוא המקום הדרומי ביותר בו יכולה השמש להיות ניצבת לפני כדור הארץ בנקודה המכונה זנית.
חוג הגדי מקביל לחוג הסרטן המצוי בחצי הכדור הצפוני.
קו זה מפריד באופן כללי בין אזורי האקלים הממוזגים המצויים דרומית לו לאזורי האקלים הטרופי המצויים צפונית לו.
מיקום, רוחב ותנודה

לחישוב המיקום המדויק, רוחבו ותנודתו של חוג הגדי ראו חוג הסרטן.
גאוגרפיה

קו רוחב זה חוצה את המדינות הבאות (ממזרח למערב):
ברזיל ברזיל
פרגוואי פרגוואי
ארגנטינה ארגנטינה
צ'ילה צ'ילה
פולינזיה הצרפתית פולינזיה הצרפתית (שוניות מנרווה)
אוסטרליה אוסטרליה
מדגסקר מדגסקר
מוזמביק מוזמביק
דרום אפריקה דרום אפריקה
בוטסואנה בוטסואנה
נמיביה נמיביה
מקור השם

קו הרוחב זכה לשם זה לפני כ־2,000 שנה, מאחר שבאותה עת באסטרולוגיה השמש הגיעה למזל גדי ביום הקצר ביותר בשנה (21 בדצמבר). לעומת זאת, נכון לתחילת המאה ה-21, ביום הקצר ביותר בשנה נמצאת השמש במזל קשת.
אובליסק המציין את המקום בו עובר חוג הגדי בקבראדה דה אומוואקה שבארגנטינה
וייסנזה

| --- | --- |

האגם שבשכונה
 מידע
 עיר:  ברלין
 על שם:  האגם הלבן 
 שטח:  7.93 קמ"ר 
 אוכלוסייה:  51,699 (31 בדצמבר 2015)
 קואורדינטות:  52°33′00″N 13°28′00″E﻿ / ﻿52.55°N 13.46666667°E﻿ / 52.55; 13.46666667
 שכונות נוספות בברלין
    לחצו כדי להקטין חזרה    לחצו להגדלה   
 
וַייסֶנזֶה (בגרמנית: Weißensee) הוא רובע (Viertel) בצפון מזרח ברלין (בירת גרמניה) ושמו של האגם שנמצא במרכז הרובע.
גאוגרפיה

רובע וייסנזה גובל במערב בפנקו (Pankow), בדרום מערב בפרנצלאואר ברג (Prenzlauer Berg), במזרח בהוהנשנהאוזן (Hohenschönhausen) ובצפון במדינת ברנדנבורג. ברפורמת הרבעים של ברלין ב-2001, אוחד הרובע עם פנקו ופרנצלאואר ברג והוא קרוי רשמית פנקו, אך בפועל נשמרת ההפרדה והתושבים והמבקרים משתמשים בשמות הישנים.
הרובע קרוי "Weißensee" (האגם הלבן), על שם הפארק והאגם הקטן המצוי במרכז השכונה (Der Weißen See).
הרובע מוגדר כשכונת פועלים. הבתים הם ברובם בתים מתחילת המאה העשרים המתאפיינים בבנייה נמוכה בעלת ארכיטקטורה ברלינאית קלאסית. מאידך, חסרה וייסנזה את האווירה הקיימת ברבעים אחרים, כגון פרנצלאואר ברג והיא לא מהווה מוקד משיכה לצעירים.
בצפון הרובע מצויים הכפרים היינרסדורף (Heinersdorf), בלנקנבורג (Blankenburg) וקארו (Karow), שאוחדו עם ברלין ברפורמת השכונות ב-1920. הכפרים המאופיינים בבתים פרטיים רבים. בקארו נבנו בתקופת מזרח גרמניה רצפי בניינים גבוהים רבים (Plattenbauten, בנייני פלטות, כיוון שהפלטות הוכנו מראש במפעל).
ב-1875 רכשה הקהילה היהודית שטח בן 42 דונם והקימה את בית הקברות היהודי בווייסנזה, שנחנך ב-1880. בית הקברות הוא בית הקברות היהודי הגדול ביותר באירופה והמצבות והשמות החרוטים בהן שזורים בהיסטוריה הגרמנית והיהודית, בין היתר שטפן היים, ליאו בק, הרמן כהן, מיכה יוסף ברדיצ'בסקי ולסר אורי.
ב-1929 הוכנה תוכנית לחבר את הרובע באמצעות רכבת תחתית, אך בשל מחסור בכסף התוכנית לא יצאה לפועל מעולם. הרובע מקושר באמצעות אוטובוסים וחשמליות (Straßenbahn) לשאר העיר.
השומר (סרט)

| --- | --- |

 בימוי:  יורי ביקוב 
 תסריט:  יורי ביקוב 
 שחקנים ראשיים:  קיריל פירוגוב אלה יוגאנובה יורי ביקוב 
 מוזיקה:  יורי ביקוב 
 מדינה:  רוסיה 
 הקרנת בכורה:  יוני 2019 
 שפת הסרט:  רוסית 
 סוגה:  סרט מתח 
 דף הסרט ב־IMDb
 
השומר (ברוסית: Сторож) הוא סרט מותחן רוסי משנת 2019 שביים וכתב יורי ביקוב. הסרט נעשה בתקציב צנוע של 55 מיליון רובל, כאשר משרד התרבות של רוסיה נתן מענק בגובה 35 מיליון. הסרט הוקרן לראשונה ברוסיה ביוני 2019.
עלילה

ולאד הוא שומר בן 40 המאבטח סנטוריום מוזנח. הוא פוגש במקום זוג ורה וסטאס, המסתתרים מפני מכריהם והוא מבין שהוא נתקל בבעיות דומות לזוג הנאהבים ומחליט לסייע להם.
שחקנים ודמויות

יורי ביקוב בתפקיד ולאד
ולדיסלב אבאשין כסטאס
אלה יוגאנובה בתפקיד ורה
קיריל פירוגוב
הערות שוליים

↑  Режиссер «Спящих» снимает новый фильм
↑  Минкульт РФ даст денег на съемки фильма про Крым
↑  Минкульт выделит 35 млн на фильм рязанца Юрия Быкова
↑  ЮРИЙ БЫКОВ ПРИСТУПИЛ К СЪЕМКАМ «СТОРОЖА»
| יורי ביקוב |
| --- | --- | --- |
| סרטים שביים | לחיות (2010) • הברינקס (2012) • המייג'ור (2013) • השוטה (2014) • עצי אשוח 1914 (2014, נובלת "הדוב") • השיטה (2015) • מעבר לכוכבים (2017, חלקית) • רדומים (2017) • המפעל (2018) • השומר (2019) • אפס (2021) •  בעלים (2021) |  |
התנגשות הטיטאנים (סרט, 1981)

| --- | --- |

 מבוסס על:  מיתולוגיה יוונית 
 בימוי:  Desmond Davis 
 הופק בידי:  ריי האריהאוסן, צ'ארלס שנדר 
 תסריט:  בוורלי קרוס 
 עריכה:  Timothy Gee 
 שחקנים ראשיים:  הארי האמלין (פרסאוס) אורסולה אנדרס (אפרודיטה) שאן פיליפס (קסיופאה) לורנס אוליבייה (Zeus) Judi Bowker (אנדרומדה) מגי סמית' (תטיס) ג'ק גווילים (פוסידון) ניל מקרתי (Calibos) דונלד יוסטון (אקריסיוס) Ferdinando Poggi ברג'ס מרדית' סוזן פליטווד קלייר בלום Anna Manahan פלורה רובסון פט רואץ' טים פיגוט-סמית פרדה ג'קסון 
 מוזיקה:  לורנס רוזנטל 
 צילום:  טד מור 
 מדינה:  הממלכה המאוחדת, ארצות הברית 
 חברת הפקה:  מטרו גולדווין מאייר, האחים וורנר, אולפני לג'נדרי 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  26 ביוני 1981 
 משך הקרנה:  120 דק' 
 שפת הסרט:  אנגלית 
 סוגה:  סרט פנטזיה, סרט פעולה, סרט הרפתקאות, סרטי מפלצות, סרט חרבות וסנדלים 
 הכנסות באתר מוג'ו:   clashofthetitans
 סרט הבא:  התנגשות הטיטאנים 
 דף הסרט ב־IMDb
 
התנגשות הטיטאנים (באנגלית: Clash of the Titans) הוא סרט פעולה ופנטזיה אמריקאי משנת 1981, בבימויו של דזמונד דייוויד ובכיכובם של הארי המלין, בורג'ס מרדית', מגי סמית', לורנס אוליביה וג'ודי באוקר.
באפריל 2010 האחים וורנר הפיקו סרט אתחול באותו שם.
שחקנים

הארי המלין - פרסאוס
לורנס אוליבייה - זאוס
ג'ודי באוקר - אנדרומדה
בורג'ס מרדית' - אמון
מגי סמית' - תטיס
סיאן פיליפס - קסיופיאה
קלייר בלום - הרה
אורסולה אנדרס - אפרודיטה
טים פיג'וט-סמית' - תאלו
ג'ק גוויליאם - פוסידון
ניל מקארת'י - קליבוס
הפקה

הסרט צולם במגוון מיקומים לרבות קורנוול שבממלכה המאוחדת, אולפני פיינווד, במלטה, בספרד ובפייסטום, איטליה.
הערות שוליים

↑  המלין גילם את דמותו של פרסאוס גם במשחק השני בסדרת God of War, God of War II
| --- | --- |
בקרת זהויות :  BnF: cb164598243 (data)  LCCN: no98023499  VIAF: 177223254   WorldCat (עם VIAF): 177223254
ונדלין ורנר

| --- | --- |

 לידה:  23 בספטמבר 1968 (בן 56) קלן, נורדריין-וסטפאליה, גרמניה המערבית 
 ענף מדעי:  תורת ההסתברות, הילוך מקרי 
 מקום לימודים:  אקול נורמל סופרייר (1991)  אוניברסיטת פייר ומארי קירי (1993)  תיכון הוש 
 מנחה לדוקטורט:  ז'אן-פרנסואה לה גאל 
 מוסדות:  המרכז הלאומי למחקר מדעי (1991–1997)  סורבון  אקול נורמל סופרייר  אוניברסיטת פריז XI: פארי-סוד  המכון הטכנולוגי של ציריך 
 תלמידי דוקטורט:  Vincent Beffara, Julien Dubedat, Hao Wu, Wei Qian, Laure Dumaz, Avelio Sepúlveda, Christophe Garban, Julien Dubedat, Pierre Nolin, Florin Soucaliuc, Yilin Wang 
 פרסים והוקרה:  מדליית פילדס (2006)  פרס רולו דייוידסון (1998)  הרצאת פקו (1998)  פרס פוליה (2006)  פרס היינץ גומין למתמטיקה (2016)  פרס פרמה (2001)  פרס לואב (2005)  פרס ז'ק הרברנד (2003)  חבר זר של החברה המלכותית (2020) 
 
ונדלין ורנר (גרמנית: Wendelin Werner; נולד ב-23 בספטמבר 1968) הוא פרופסור למתמטיקה במכון הטכנולוגי של ציריך, שמחקרו ועבודתו עוסקים בעיקר בתורת ההסתברות. ורנר זכה במדליית פילדס בשנת 2006 בזכות עבודתו על אבולוציית שרם-לוונר, על הגאומטריה של תנועה בראונית דו-ממדית ועל תיאורית השדות הקונפורמית. הוא חוקר תורת ההסתברות הראשון שזכה במדליית פילדס.
ביוגרפיה

ורנר נולד בעיר קלן שבגרמניה בשנת 1968 ועבר לצרפת בגיל שנה. סיים תואר ראשון במתמטיקה באקול נורמל סופרייר בשנת 1991 וכתב את הדוקטורט שלו באוניברסיטת פייר ומארי קירי בשנת 1993. התזה שלו, בהנחיית ז'אן-פרנסואה לה גאל, הייתה על תנועה בראונית מישורית. ב-2001 מונה לחוקר קבוע במרכז הלאומי למחקר מדעי (CNRS), שם עבד עד 1997. עבד כפרופסור למתמטיקה באוניברסיטת פריז בין השנים 1997–2013 ובנוסף עבד כפרופסור למתמטיקה באקול נורמל סופרייר בין השנים 2005-2013.
בנוסף להיותו מתמטיקאי, שיחק בסרט "עוברת אורח בסן סוסי" שיצא לאקרנים בשנת 1982 וכתב מכתב לנשיא צרפת ניקולא סרקוזי בפברואר 2009 בו ביקר את מדיניות ממשלת צרפת שלדעתו הובילה למשבר אמון בינה לבין החוקרים.
עבודתו

ורנר, יחד עם עודד שרם וגרגורי לאולר, פיתח את אבולוציית שרם-לוונר. זהו כלי שסלל את הדרך להוכחות מדויקות של השערות מתחום הפיזיקה הסטטיסטית. למשל, היא הוכיחה תאוריה של המדען הפולני בנואה מנדלברוט שאומרת שלגבול של הילוך מקרי במישור יש ממד האוסדורף של 4/3.
בנוסף, ורנר תרם להבנת התופעות הקריטיות (critical phenomena) במעבר בין מצבי צבירה מסוימים (למשל המעבר בין נוזל לגז) והגיע לפריצות דרך בתופעות שונות בתחום ההסתברות כגון: הילוך מקרי ותנועה בראונית דו-ממדית.
פרסים

על מתרומתו לתחום המתמטיקה וההסתברות זכה בפרסים רבים. בהם:
פרס רולו דוידסון (1998)
פרס EMS‏ (2000)
פרס פרמה (2001)
פרס לואב (2005)
פרס פוליה (יחד עם עודד שרם וגרגורי לאולר) (2006)
מדליית פילדס (2006)
הערות שוליים

↑  המכון הטכנולוגי של ציריך
↑  המכתב של ונדלין ורנר לניקולא סרקוזי
| זוכי מדליית פילדס |
| --- | --- | --- |
| המאה ה־20 | אלפורס, דאגלס (1936) • סלברג, שוורץ (1950) • סר, קודאירה (1954) • רות, תום (1958) •  הרמנדר, מילנור (1962) • גרותנדיק, כהן, סמייל, עטיה (1966) • בייקר, הירונקה, נוביקוב, תומפסון (1970) • בומביירי, ממפורד (1974) • דלין, מרגוליס, פפרמן, קווילן (1978) • יאו, קון, ת'רסטן (1982) • דונלדסון, פאלטינגס, פרידמן (1986) •  ג'ונס, דרינפלד, ויטן, מורי (1990) • בורגיין, זלמנוב, יוקוז, ליון (1994) • בורכרדס, גוורס, מקמולן, קונטסביץ' (1998) |  |
| המאה ה־21 | וויבודסקי, לפורג (2002) • אוקונקוב, ורנר, טאו, פרלמן (2006) • וילאני, לינדנשטראוס, סמירנוב, צ'או (2010) • אבילה, בהרגבה,  היירר, מירזאח'אני (2014) • בירקאר, ונקאטש, פיגאלי, שולצה (2018) • דומיניל-קופן, הא, מיינרד, ויזובסקה (2022) |  |
| --- | --- |
בקרת זהויות :  NLI: 987007461047605171  BnF: cb16184627g (data)  CANTIC: a11778465  CiNii: DA14445479  dblp: 140/8240  GND: 1026762294  ISNI: 0000 0001 1580 0340  LCCN: no2004061467  MGP: 80784  NTA: 326930027  SUDOC: 075913895  VIAF: 107607570   WorldCat (עם VIAF): 107607570
זהות הרמיט

זהות הרמיט (באנגלית: Hermite's identity) היא משפט בתורת המספרים, הנקראת על שם המתמטיקאי הצרפתי שארל הרמיט. היא מספקת תובנות חשובות לגבי תכונות של מספרים שלמים ושימושיה באלגברה ובאנליזה. היא משמשת בעיקר להוכחת התכונות של פונקציות מחזוריות ובבניית אלגוריתמים לחישובים בתורת המספרים.
הזהות קובעת כי לכל  n\geq 1 שלם ולכל  x ממשי מתקיים
כאשר  \lfloor x\rfloor  פונקציית הערך השלם.
הוכחה > באמצעות אלגברה

נכתוב  x=\lfloor x\rfloor +\{x\}, כאשר  \lfloor x\rfloor  הערך השלם ו- \{x\} החלק השברי. ראשית ברור כי מתקיים
קיים בדיוק איבר אחד  m\in \{1,\ldots ,n\} עבורו
נחסר מהאי-שוויון את הביטוי  \lfloor x\rfloor , ועל פי תכונות הערך השלם נקבל
נחלק את הסכום המבוקש לשני סכומים מתאימים, ונקבל
הוכחה > באמצעות פונקציות

נגדיר פונקציה  f(x)=\sum _{k\,=\,0}^{n-1}\left\lfloor x+{\frac {k}{n}}\right\rfloor -\lfloor nx\rfloor . מכאן נקבל
כלומר לפונקציה מחזור בגודל  {\tfrac {1}{n}}, ולכן די להראות כי  f(x)=0 לכל  x\in {\bigl [}0,{\tfrac {1}{n}}{\bigr )}:
חוסה לואיס רודריגס

חוסה לואיס רודריגס פרנסיס (בספרדית: José Luis Rodríguez Francis; נולד ב-19 ביוני 1998) הוא כדורגלן פנמי, המשחק בעמדת הקשר בחוארס.
קריירת מועדונים

רודריגס התחיל את הקריירה שלו בקבוצת הכדורגל צ'ורילו. ב-17 ביולי 2015, רודריגס ערך את הופעת הבכורה שלו בקבוצה הבוגרת בהפסד 0–1 נגד אתלטיקו צ'יריקי. ב-2 באפריל 2016, הבקיע את שער הבכורה שלו בקבוצה בניצחון 2–3 נגד אליאנסה.
בקיץ 2016 הצטרף לקבוצת המילואים של גנט בהשאלה עם אופציה לרכישת כרטיס השחקן. ב-9 בדצמבר 2016, גנט מימשה את האופציה עליו ורודריגס חתם על חוזה עד לשנת 2019.
בספטמבר 2018 הושאל לאיסטרה 1961 מליגת העל הקרואטית.
ב-1 בפברואר 2019, רודריגס חתם בדפורטיבו אלאבס והצטרף לקבוצת המילואים של המועדון.
ב-4 בספטמבר 2020, רודריגס הצטרף לקבוצה הבוגרת והושאל ממנו ללוגו. ב-30 ביולי 2021 הושאל לספורטינג חיחון.
ב-15 באוגוסט 2022 רודריגס חתם בפמליקאו מליגת העל הפורטוגזית.
בקיץ 2024 חתם בקבוצת הכוכב האדום בלגרד מליגת העל הסרבית. אולם ב-14 בספטמבר הושאל לחוארס מליגת העל המקסיקנית.
קריירה בינלאומית

בצעירותו, רודריגס שיחק בנבחרת הנוער של פנמה. ב-14 במאי 2018, זומן לראשונה לסגל הנבחרת הבוגרת לקראת מונדיאל 2018. ב-29 במאי 2018, ערך את הופעת הבכורה שלו בנבחרת בתיקו 0-0 נגד צפון אירלנד.
ולנסית

| --- | --- |
 מדינות:  ספרד 
 אזורים:  ולנסיה, Carche 
 דוברים:  2,400,000 (נכון ל־2004) 
 כתב:  אלפבית לטיני 
 מוסד:  האקדמיה הוולנסיינית ללשון 
 קוד שפה:  ca-valencia 
 ראו גם:  שפה • כתב • רשימת שפות
 
מיקומה של ולנסיה
ולנסית (Valencià) הוא השם הרשמי של ניב של השפה הקטלאנית המדובר בקהילה האוטונומית ולנסיה בספרד.
תפוצה

הוולנסית משמשת כשפה רשמית בוולנסיה, לצד הספרדית. לפי סקר משנת 2001, כ-85% מהוולנסים מבינים ולנסית, ולפחות 48% דוברים אותה. היא נפוצה יותר באזורי החוף מאשר בפנים חצי האי האיברי; זאת משום שבתקופת הרקונקיסטה התיישבו לאורך החוף בעיקר מתיישבים מאזור אורז'ל (Urgell) בקטלוניה, בעוד שלפנים הארץ הגיעו רוב המתיישבים מאראגון.
הגדרה

לפי כל קנה מידה בלשני, השפה הוולנסית היא למעשה קטלאנית. ההבדלים בין הקטלאנית של ברצלונה לוולנסית אינם גדולים מההבדלים בינה לבין הניבים הקטלאניים של אראגון או של האיים הבלאריים. הממצאים הבלשניים נתמכים בעובדה שהמתיישבים בוולנסיה בתקופת הרקונקיסטה הגיעו מקטלוניה. עם כל זאת, ולנסים רבים טוענים בתוקף שזו שפה נפרדת, בעלת קיום עצמאי. הוויכוח הסוער שהתנהל בוולנסיה משקף את חשיבותו של מרכיב השפה בזהות הלאומית בכלל, ובפרט בתפיסת הזהות הוולנסית כנבדלת מהזהות הקטלאנית או הספרדית. בהחלטה רשמית של האקדמיה הולנסיינית ללשון (Acadèmia Valenciana de la Llengua) שהתקבלה בפברואר 2005 נקבע לבסוף כי הוולנסית היא "ישות בפני עצמה" אך "משותפת עם קטלוניה, האיים הבלאריים ואנדורה", זאת לאחר שלא ניתן היה להסכים על ניסוח חד-משמעי יותר.
ראו גם

אנריק ולור אי ויווס - בלשן ומספר סיפורים, שתרם לתחייתה של המילונאות הוולנסית.
האקדמיה הולנסיינית ללשון
הארצות הקטלאניות
הערות שוליים

↑  "Valenciano, na". Diccionario de la Real Academia Española (בספרדית). Real Academia Española. נבדק ב-9 ביוני 2017. {{cite web}}:  (עזרה)
↑  «Otra sentencia equipara valenciano y catalán en las oposiciones, y ya van 13.» 20 minutos, 7 January 2008.
↑  Decreto 84/2008, de 6 de junio, del Consell, por el que se ejecuta la sentencia de 20 de junio de 2005, de la Sala de lo Contencioso-Administrativo del Tribunal Superior de Justicia de la Comunitat Valenciana.
↑  "no trobat". sindicat.net.
↑  "La AVL publica una 'Gramàtica Valenciana Bàsica' con las formas más "genuinas" y "vivas" de su tradición histórica". 20minutos.es. Europa Press. 22 באפריל 2016. נבדק ב-23 באפריל 2016. {{cite news}}:  (עזרה)
↑  Institut d'Estudis Catalans. "Resultats de la consulta:valencià". DIEC 2 (בValencian). נבדק ב-23 בפברואר 2016. 2 6 m. [FL] Al País Valencià, llengua catalana. {{cite web}}:  (עזרה)
↑  "Dictamen sobre los Principios y Criterios para la Defensa de la Denominación y entidad del Valenciano" (PDF). It is a fact the in Spain there are two equally legal names for referring to this language: Valencian, as stated by the Statute of Autonomy of the Valencian Community, and Catalan, as recognised in the Statutes of Catalonia and Balearic Islands.
| --- | --- |
בקרת זהויות :  BnF: cb122746434 (data)  GND: 4305449-3
זיקית דרמנסיס

| זיקית דרמנסיס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: זיקיתיים
סוג:: זיקית הטריצרטופס
מין:: זיקית דרמנסיס
שם מדעי
 Trioceros deremensis ‏מטשי, 1892

זיקית דרמנסיס (שם מדעי: Trioceros deremensis) היא מין של זיקית בסוג זיקית הטריצרטופס הנדמית לטנזניה והיא קרובתה של זיקית ג'קסון. הזיקית בעלת תפוצה קטנה בטבע, לאורך יערות גשם טרופיים הרריים בטווח של 1,400 ק"מ בהרי אוסמברה (אנ'), הרי אולוגורו (אנ'), הרי נגורו (אנ') והרי אודזונגווה (אנ'). למרות תפוצתה היא איננה  מצויה בסכנת הכחדה.
הזיקית תוארה למדע ב-1892 בידי החוקר הגרמני פול מטשי (אנ').
זיקית זו יכולה להגיע לאורך של 30 עד 40 ס"מ ולמשקל של 120 עד 150 גרם, מה שהופך אותה לבין הגדולות שבזיקיות. היא בעלת דו-צורתיות זוויגית והזכרים גדולים יותר מהנקבות. הזיקית בולטת בשלושת קרניה הרחבות שאורכם עד 4 ס"מ, המזכירות את בני סוגה דמויי-הטריצרטופס והיא יכולה להחליף צבעים במהירות. צבעה העיקרי ירוק בהיר ולעיתים צהבהב כשהצידיים בעלי פסים גליים בצבע ירוק-כהה. הנקבות יכולות להטיל עד 5 ביצים.
הזיקית היא מטפסת מוצלחת החיה באקלים טרופי, לרוב בבדידות ובבקרים היא יוצאת לאזורים פתוחים יותר כדי לקבל אור שמש. היא ציידת חרקים וטרף דומה שהיא לוכדת במהירות בלשונה הדביקה.
הערות שוליים

↑  זיקית דרמנסיס באתר הרשימה האדומה של IUCN
השומר הבלתי נראה (סרט)

| --- | --- |

 מבוסס על:  El guardián invisible 
 בימוי:  פרננדו גונזלס מולינה 
 תסריט:  Luiso Berdejo 
 עריכה:  Verónica Callón 
 שחקנים ראשיים:  מרתה אטורה סוסי סנצ'ז פדרו קזבלאנק רמון ברי פאקו טואס מנולו סולו מיגל הראן קולין מקפרלן Carlos Librado אלווירה מינגואז חוויאר בוטט פרנצ'סק אורלה Itziar Aizpuru Paqui Horcajo 
 מוזיקה:  פרננדו ולאסקה 
 צילום:  פלביו מרטינז לביאנו 
 מדינה:  ספרד ספרד
 חברת הפקה:  Atresmedia Cine 
 חברה מפיצה:  אולפני האחים וורנר 
 שיטת הפצה:  וידאו על פי דרישה, direct-to-video 
 הקרנת בכורה:  3 במרץ 2017 
 משך הקרנה:  129 דק' 
 שפת הסרט:  ספרדית 
 סוגה:  סרט מתח, סרט מבוסס יצירה ספרותית 
 סרט הבא:  מורשת העצמות 
 אתר רשמי
 דף הסרט ב־IMDb
 
השומר הבלתי נראה (בספרדית: El guardián invisible) הוא סרט מותחן פסיכולוגי ספרדי משנת 2017, המבוסס על הרומן באותו שם מאת דולורס רדונדו. סרט המשך, שכותרתו מורשת העצמות, יצא לאקרנים ב-5 בדצמבר 2019. יציאת סרט שלישי, Offering to the Storm, שצפוי היה במקור לצאת ב-27 במרץ 2020, התעכבה עקב התפרצות מגפת הקורונה בספרד ויצא ב-12 ביוני 2020.
שחקנים ודמויות

מרתה אטורה כאמיה סלסאר
אלווירה מינגז כפלורה סלסאר, אחותה של אמיה
פרנצ'סק אורלה כפרמין מונטס
איטזיאר איצפורו כדודה אנגרסי
נן כחונן אצ'אידה
מיגל פרננדס כאביה של אמאיה
פדרו קזבלאנק כהמפקח הכללי
קולין מקפרלן כאלואיוס דופרי
בן נורת'אובר כג'יימס
פאקו טוס כד"ר סן מרטין
מנולו סולו כדוקטור בוסטררה
ראמון באריאה כלפונסו אלווארז דה טולדו
פטרישיה לופז ארנאיז כרוסאורה סלסאר
הערות שוליים

↑  "The film based on 'The Invisible Guardian' by Dolores Redondo hits the cinemas". Pontas Agency (באנגלית אמריקאית). נבדק ב-2018-07-08.
↑  "El "color" de Baztán, en la música de la película El guardián invisible". Europa Press (בEuropean Spanish). 18 באוקטובר 2016. נבדק ב-29 ביולי 2018. {{cite news}}:  (עזרה)
↑  The Invisible Guardian (El guardián invisible) (באנגלית), נבדק ב-2018-07-08
↑  Mora, Rosa (17 בינואר 2013). "La fascinación de 'El guardián invisible'". El País. נבדק ב-29 ביולי 2018. {{cite news}}:  (עזרה)
↑  Montoya, Àlex (22 בפברואר 2017). "'El Guardián Invisible': El heroísmo femenino de Marta Etura". Fotogramas (בEuropean Spanish). נבדק ב-29 ביולי 2018. {{cite news}}:  (עזרה)
נוף לנהר בסטאן כאשר הוא עובר דרך אורונוז-מוגאיר.
וילי לאגס

| --- | --- |

 לידה:  5 באוקטובר 1901 בראונשווייג, הקיסרות הגרמנית 
 פטירה:  2 באפריל 1971 (בגיל 69) הולנד
 מדינה:  גרמניה 
 השתייכות:  גרמניה הנאצית גרמניה הנאצית    אס דה
 תפקידים בשירות
 ראש האס דה באמסטרדם ומהאחראים על רצח יהודי הולנד
 פעולות ומבצעים
 מלחמת העולם השנייה
 
וילי פאול פרנץ לאגס (בגרמנית: Willy Paul Franz Lages;‏ 5 באוקטובר 1901 – 2 באפריל 1971) היה פושע מלחמה נאצי. לאגס היה ראש המטה של האס דה באמסטרדם במהלך מלחמת העולם השנייה. החל מ־1941 שימש כאחראי על גירוש יהודי הולנד למחנות הריכוז וההשמדה. על פי ההערכות היה אחראי על השמדתם של 70,000 מיהודי הולנד במסגרת שואת יהודי הולנד. בתפקידו פיקד על הוצאות להורג של יהודי ואנשי מחתרת הולנדיים, ביניהם האני סכאפט.
אחרי המלחמה

לאחר המלחמה, ב־1949, נמצא לאגס אשם בפשעי מלחמה בבית משפט בהולנד ונגזר עליו גזר דין מוות. גזר הדין אושר ב־1950. למרות זאת גזר הדין לא בוצע כיוון שהמלכה יוליאנה סירבה לחתום על גזר דין מוות. עמדה זו הייתה הפוכה לקבינט ההולנדי, והדבר עורר הפגנות ציבוריות. למרות זאת, ב־1952 עונשו הומר למאסר עולם, והוא נפטר ב־1971.
הפגנות נגד אי ביצועו של עונש המוות ללאגס
חאבייר הרננדס

ערך זה עוסק בשחקן מקסיקני. אם התכוונתם לשחקן ספרדי, ראו .
חאבייר הרננדס בלקאסר (בספרדית: Javier Hernández Balcázar; נולד ב-1 ביוני 1988 בגוודלחרה) הוא כדורגלן מקסיקני המשחק בעמדת החלוץ בגוודלחרה ובנבחרת מקסיקו. הרננדס מוכר בכינוי "צ'יצ'אריטו" (בספרדית מקסיקנית: אפונה קטנה).
קריירה

חאבייר הבן הצטרף למועדון מעיר הולדתו, גוודלחרה, בגיל תשע. הוא שיחק בקבוצות הנוער השונות של המועדון, עד שערך את הופעת הבכורה שלו בקבוצת הבוגרת בשנת 2006 במסגרת ליגת העל המקסיקנית. הוא נכנס כמחליפו של אומאר בראבו, לאחר שקבוצתם הובילה 3–0 בדקה ה-82 נגד נקקסה. חמש דקות לאחר שנכנס כמחליף כבש הרננדס את שער הבכורה שלו וקבע את תוצאת הסיום על 4–0 עבור קבוצתו. זה היה שערו היחיד בשבע הופעות במהלך עונת 2006/2007. בעונה שלאחר מכן, 2007/2008, שיחק הרננדס בשישה משחקים בהם לא הבקיע אף שער. במחצית השנייה של עונת 2008/2009 הוא הבקיע ארבעה שערים ב-15 הופעות. במחצית עונת 2009/2010 דורג הרננדס במקום השלישי בטבלת מלך השערים, כשלזכותו 11 שערים ב-17 משחקים.
ב-8 באפריל 2010 חתם הרננדס על חוזה במנצ'סטר יונייטד, והיה למקסיקני הראשון בשורות המועדון. את הופעת הבכורה בקבוצה עשה הרננדס נגד צ'לסי בגמר גביע מגן הקהילה בו ניצחה קבוצתו בתוצאה 0–2. הרננדס כבש את השער השני לזכות קבוצתו. בתום העונה זכה הרננדס עם הקבוצה באליפות הפרמייר ליג וכן ב"פרס סר מאט באזבי לשחקן השנה". באותה עונה כבש הרננדס 20 שערים בכל המסגרות לטובת קבוצתו. בעונת 2012/2013 זכה הרננדס באליפות שנייה עם קבוצתו.
ב-1 בספטמבר 2014 הושאל הרננדס לריאל מדריד למשך עונה אחת. ב-13 בספטמבר 2014 ערך הרננדס את הופעת הבכורה שלו במדי ריאל מדריד, כשעלה כמחליף בהפסד קבוצתו 1–2 לאתלטיקו מדריד. ב-20 בספטמבר 2014 כבש הרננדס צמד שערי בכורה במדי הקבוצה, בניצחון 2–8 על דפורטיבו לה קורוניה. בגומלין רבע גמר ליגת האלופות הבקיע את השער היחיד במשחק נגד אתלטיקו מדריד, וריאל העפילה לחצי הגמר, שם הודחה על ידי יובנטוס. בסיום העונה חזר הרננדס למנצ'סטר.
ב-31 באוגוסט 2015 חתם הרננדס לשלוש שנים בבאייר לברקוזן, תמורת 12 מיליון ליש"ט. בעונתו הראשונה במועדון סיים הרננדס עם באייר לברקוזן במקום השלישי בבונדסליגה והבקיע 26 שערים בכל המסגרות, 17 מתוכם בליגה.
ב-24 ביולי 2017 חתם הרננדס על חוזה לשלוש שנים בווסטהאם יונייטד עבור 16 מיליון ליש"ט.
ב-13 באוגוסט 2017 ערך את הופעת הבכורה בקבוצה במשחק נגד מנצ'סטר יונייטד אותו הפסידה קבוצתו בתוצאה 4:0.
ב-2 בספטמבר 2019 חתם הרננדס לשלוש שנים בסביליה.
ב-21 בינואר 2020 חתם הרננדס בלוס אנג'לס גלאקסי לשלוש שנים.
ב-24 בינואר 2024 חזר לאחר 14 שנה לקבוצת נעוריו גוודלחרה.